ΚΑΝΟΝΙΣΜΟΣ (ΕΟΚ) αριθ. 648/93 ΤΗΣ ΕΠΙΤΡΟΠΗΣ της 19ης Μαρτίου 1993 για τροποποίηση των κανονισμών (ΕΟΚ) αριθ. 3477/92 και (ΕΟΚ) αριθ. 3478/92 στον τομέα του ακατέργαστου καπνού όσον αφορά τον καθορισμό ορισμένων προθεσμιών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2075/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα του ακατέργαστου καπνού (1), και ιδίως τα άρθρα 7 και 11,

Εκτιμώντας:

ότι δεδομένων των διοικητικών δυσκολιών που αντιμετωπίζουν τα κράτη μέλη για να θεσπίσουν τις διατάξεις των δύο κανονισμών εφαρμογής της μεταρρύθμισης, δηλαδή τον κανονισμό (ΕΟΚ) αριθ. 3477/92 της Επιτροπής της 1ης Δεκεμβρίου 1992 σχετικά με τις λεπτομέρειες εφαρμογής του καθεστώτος ποσοστώσεων στον τομέα του ακατέργαστου καπνού για τις συγκομιδές 1993 και 1994 (2), όπως τροποποιήθηκε από τους κανονισμούς (ΕΟΚ) αριθ. 473/93 (3), και (ΕΟΚ) αριθ. 3478/92 της Επιτροπής της 1ης Δεκεμβρίου 1992 σχετικά με τις λεπτομέρειες εφαρμογής του καθεστώτος πριμοδοτήσεων που προβλέπεται στον τομέα του ακατέργαστου καπνού (4), πρέπει να μετατεθούν ορισμένες προθεσμίες ή χρονικά όρια και ιδίως οι προθεσμίες που προβλέπονται για τη σύναψη και την καταχώρηση των συμβάσεων καλλιέργειας, την έκδοση πιστοποιητικών καλλιέργειας καθώς και την τελική ημερομηνία της αναδιανομής των συμπληρωματικών ποσοτήτων 7 ότι για λόγους διαφάνειας και ακρίβειας θα πρέπει να αναγραφούν στον κανονισμό (ΕΟΚ) αριθ. 3478/92 ορισμένοι ορισμοί οι οποίοι βρίσκονται ήδη στον κανονισμό (ΕΟΚ) αριθ. 3477/92 7 ότι οι δραστηριότητες που σχετίζονται με την κατανομή των ποσοστώσεων και των πιστοποιητικών καλλιέργειας καθώς επίσης και η σύναψη και καταγραφή των συμβάσεων καλλιέργειας θα πρέπει να συνεχισθούν στις καλύτερες ημερομηνίες 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Καπνού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3477/92 τροποποιείται ως εξής:

1. το άρθρο 9 παράγραφος 6 αντικαθίσταται από το ακόλουθο κείμενο:

«6. Τα πιστοποιητικά καλλιέργειας εκδίδονται το αργότερο στις 31 Μαρτίου του έτους συγκομιδής. Ανάλογα με την περίπτωση, οι αρμόδιες αρχές εκδίδουν τα πιστοποιητικά καλλιέργειας στους μεταποιητές το αργότερο στις 24 Μαρτίου.».

2. στο άρθρο 11 παράγραφος 3 η ημερομηνία «την 1η Απριλίου» αντικαθίσταται από την ημερομηνία «την 1η Μαΐου».

Άρθρο 2

Ο κανονισμός (ΕΟΚ) αριθ. 3478/92 τροποποιείται ως εξής:

1. στο άρθρο 3 παράγραφος 1, οι ημερομηνίες «της 15ης Μαρτίου» και «της 10ης Απριλίου» αντικαθίστανται, αντίστοιχα, από τις ημερομηνίες «της 14ης Απριλίου» και «της 10ης Μαΐου» 7 2. στο άρθρο 3 παράγραφος 2, οι ημερομηνίες «της 1ης Απριλίου» και «της 20ής Απριλίου» αντικαθίστανται, αντίστοιχα, από τις ημερομηνίες «της 1ης Μαΐου» και «της 20ής Μαΐου» 7 3. προστίθεται το ακόλουθο νέο άρθρο:

«Άρθρο 17α Εφαρμόζονται οι ορισμοί που προβλέπονται στο άρθρο 2 του κανονισμού (ΕΟΚ) αριθ. 3477/92.»

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Μαρτίου 1993.

Για την Επιτροπή Renι STEICHEN Μέλος της Επιτροπής